Kuidas saab riik aidata ettevõtjaid, et nad saaksid kasvada nii suureks ja hakata teiste majanduste tükke Eesti riigi hüvanguks kokku ostma? Selleks on vaja kapitali. Eesti kapital on väga õhuke, kuna meie kapitalismi ajalugu on lühike. 20 aastat ettevõtluses tegutsenud inimesena võin teile kinnitada, et kapitalil on rahvus. Kui Eesti ja Soome ettevõtted tahavad osta sama Saksamaa firmat, siis Soome ettevõte saab selleks pangast või kapitaliturult raha oluliselt odavama hinnaga ja eestlastel ei olegi võimalik paremat pakkumist teha.